El bar del poliesportiu municipal obrirà les seues portes abans de l'estiu
25 de maig de 2023

• Les obres de construcció de la instal·lació han suposat una inversió de 600.000 €

Manises, 25 de maig de 2023. La gestió del nou bar del poliesportiu municipal de Manises ha sigut adjudicada aquesta setmana i podrà estar prestant servei abans que comence l'estiu.

Després de realitzar una inversió de més de 600.000 €, s'ha construït un edifici que constarà de cuina, barra de bar, menjador, serveis higiènics i pati. Es tracta d'una zona de restauració que donarà servei tant al poliesportiu municipal com a la renovada recentment piscina d'estiu, un espai modern que se situa al costat de l'entrada a la piscina.

Finalment, on se situava l'antic bar de la piscina, s'ha creat un vestuari adaptat que completa l'accessibilitat de la piscina d'estiu. Entre el nou edifici i les piscines, s'ha generat una zona de terrassa d'uns 300 m², que es destinen a accessos i terrassa del bar.

Des de l’ajuntament agraïm el servei que s’ha prestat estos anys al bar del poliesportiu, instal·lació que s’ha tancat i tindrà un us diferent.